22/06/2012 | Administración LocalMunicipal
Boimorto
Aprobación definitiva de expedientes

ANUNCIO Aprobados en sesión ordinaria do Pleno municipal de data 26/04/2012 expedientes que se indican neste anuncio. Realizada exposición e audiencia aos interesados durante o prazo de trinta días hábiles dende o 7/05/2012 ata o 12/06/2012 sen que conste presentación polos interesados de reclamacións. En aplicación do disposto no artigo 49. c da Lei 7/1985, do 2 de abril, de bases do réxime local, entendense aprobados definitivamente ditos expedientes sen necesidade de acordo posterior procedendo a súa publicación íntegra para a súa entrada en vigor, tal e como segue MODIFICACIÓN ORDENANZA N.º 16.–REGULAMENTO DE ORGANIZACIÓN E FUNCIONAMENTO DO PUNTO DE ATENCIÓN Á INFANCIA DO CONCELLO DE BOIMORTO ( A CORUÑA) CAPÍTULO I OBXECTO E ÁMBITO DE APLICACIÓN Artigo 1.–OBXECTO E ÁMBITO DE APLICACIÓN. O presente regulamento ten por obxecto establecer a organización e funcionamento do Punto de Atención á Infancia (PAI) do Concello de Boimorto, así como, o procedemento de adxudicación de prazas e regular o dito procedemento de adxudicación no PAI, dependente do Concello de Boimorto en materia de solicitudes de novo ingreso, renovación de prazas e cobertura de vacantes que se poidan producir. Así mesmo, establecer os dereitos e deberes, as normas de funcionamento e os aspectos de réxime interior do PAI, segundo as determinacións da Lei 13/2008, do 3 de decembro, de servizos sociais e Decreto 254/2011 de 23 de decembro, polo que se regula o réxime de autorización e acreditación de centros de servizos sociais, RD 329/2005 de 25 de xullo, polo que se regulan os centros de menores e os centros de atención á infancia. Os datos identificativos do centro son: Enderezo: praza Campo da Feira, núm.2 Teléfono 981538507 Fax 981516045 Responsable: alcalde do Concello de Boimorto Titular: Concello de Boimorto Xestión do servizo: directa N.º de inscrición no rexistro de entidades prestadoras de servizos sociais: E-0628 Representante do Concello: o alcalde Autorización data de permiso de inicio de actividade: 9/03/2010 Os servizos ofertados polo centro son: – Asistencia ó PAI de luns a venres, en horario normal e fóra deste horario cos incrementos sinalados na ordenanza fiscal deste servizo. – Asistencia ó PAI por horas. – Servizos complementarios de comedor e transporte. Artigo 6.–Dereitos dos usuarios. Todos os usuarios, por eles mesmos, ou a través dos seus representantes legais, ostentan os seguintes dereitos:. a) Todos os/as nenos/as teñen dereito a satisfacer as súas necesidades de afecto, relación, xogo e acción, así como, o respecto á súa integridade física e moral. b) Recibir unha formación que asegure, alomenos, a consecución dos obxectivos mínimos contemplados no proxecto educativo do centro. c) Que se respecte a liberdade de conciencia, conviccións relixiosas, morais ou ideolóxicas, nas que os seus pais ou representantes legais queran educalos, así como, a súa intimidade no que respecta a tales creencias ou convicións. d) Que se respecte a súa integridade física e moral e a súa dignidade persoal, non poidendo ser obxecto, en ningún caso, de tratos vexatorios ou degradantes. e) Que o seu rendemiento sexa avaliado con plena obxectividade. f) Que a súa actividade no PAI se desenvolva nas debidas condicións de seguridade e hixiene. g) O centro gardará reserva de toda clase de información que dispoña acerca das circunstancias persoais e familiares do neno/a. Artigo13.–Documentación complementaria. – Carné de vacinacións actualizado ou das páxinas na libreta sanitaria infantil onde haxa anotacións, no caso de non contar con carné de vacinas un informe do/a pediatra que indique que a/o nena/o non padece enfermidade infecto-contaxiosa. Artigo 31.–ORGÁNICA E PERSOAL DE ATENCIÓN ÓS NENOS/AS.1. O PAI integrarase dentro da estrutura orgánica do equipo de servizos sociais.2. O PAI contará, en todo caso, con persoal especializado para a atención directa a nenos/as. No caso de ser necesarias substitucións e cobertura por imprevistos estará a disposición do centro bolsa de emprego creada para tal fin, sen prexuízo de uso do persoal de Servizos Sociais, psicóloga, traballadora social e auxiliares para a cobertura de imprevistos puntuais.3. Este persoal deberá estar en posesión dalgunha das titulacións contempladas para o persoal de atención e apoio nas escolas infantís de 0-3 anos a que se refire o artigo 27.2, b) do Decreto 329/2005, do 25 de xullo Son deberes e dereitos do persoal: Deberes: a) Respectar as normas que rexen o PAI. b) Programar, desenvolver e avaliar a actividade educativa do PAI. c) Velar polo proceso de maduración dos/as nenos/as. d) Manter contacto de forma permanente cos pais ou representantes legalis dos/as nenos/as. e) Non entregar ningún neno/a matriculado no PAI a calquera persoa distinta de pais ou representantes legais, se non hai autorización expresa para isto. f) Tratar con educación e respecto a todo o persoal do Concello. g) Acudir a cantas citacións se lles curse por parte da Dirección do PAI. h) Acatar as disposicions sancionadoras por incumprimento das súas funcions. i) Velar polo mantemento das normas básicas en materia de sanidade e hixiene, ademais da seguridade dos/as nenos/as. Dereitos: a) Os recollidos na lexislación vixente como traballadores laborais do Concello. b) A ser informados/as das enfermidades contaxiosas e alerxias sufridas polos alumnos. c) A ser informados das posibles anomalías de conduta que requiran unha acción conxunta. d) A ser tratados con respecto e consideración por parte de calquera membro da comunidade educativa. e) A unha praza no centro para os seus fillos, sempre que as idades dos mesmos estean comprendidas dentro das idades do PAI, co fin de conciliar a súa vida familiar e laboral. Artigo 33.–CONTRATACIÓN DE SEGURO, PLAN DE AUTOPROTECCIÓN E DE EMERXENCIAS. O punto de atención á infancia contará cun seguro de responsabilidade civil e de accidentes, así como, cun plan de autoprotección e de emerxencias. DISPOSICIÓN DERRADEIRA. Para o non previsto neste regulamento estarase ó disposto na Lei 5/1997, do 22 de xullo, de administración local de Galicia; na Lei 7/1985, do 2 de abril, reguladora das bases de réxime local e regulamentos que a desenvolven, e na Lei 13/2008, do 3 de decembro, de servizos sociais; Lei 3/1997, do 9 de xuño, lei galega da familia, a infancia e adolescencia, Decreto 254/2011 de 23 de decembro polo que se regula o réxime de autorización de centros de servizos sociais o Decreto 329/2005, do 28 de xullo, que regula os centros de menores e os centros de atención á infancia, e, demais, normativa autonómica de protección da familia, infancia e menores. Este regulamento entrará en vigor unha vez publicado no Boletín Oficial da Provincia e unha vez transcorrido o prazo ó que se refire o artigo 70.2 en relación co artigo 65.2 da Lei 7/85, reguladora de bases de réxime local, modificada pola Lei 11/1999, do 21 de abril. Comezará a aplicarse a partir do día seguinte, permanecendo vixente ata que se acorde a súa modificación ou derrogación expresa. Contra este regulamento poderá interpoñerse recurso contencioso administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ó da publicación no Boletín Oficial da Provincia. MODIFICACIÓN REGULAMENTO DA PRESTACIÓN DO SERVIZO DE AXUDA NO FOGAR NO CONCELLO DE BOIMORTO CAPÍTULO I DISPOSICIÓNS XERAIS Artigo 1.º.–Obxecto. É obxecto deste regulamento no marco das competencias municipais en materia de servizos sociais ó amparo do 25.2K) da Lei 7/1985 de 2 de abril de bases do réxime local e Lei 5/1997 de 22 de xullo de Administracion local de Galicia, a regulación do funcionamento do servizo de axuda no fogar do Concello de Boimorto ( con sede rúa Vilanova n.º 1 - 15817 Boimorto departamento de servizos sociais teléfono 981 516075 fax 981516045) ( rexistro como entidade prestadora de servizos sociais E-628 data de autorización da actividade 15/06/2009) adaptada a Lei galega de Servizos Sociais 13/2008 de 3 de decembro, o decreto 143/2007 de 12 de xullo polo que ser regula o réxime de autorización e acreditación dos programas e dos centros de servizos sociais, á Orde de data 22/1/2009 pola que se regula o servizo de axuda no fogar, publicada no DOG n.º 22 de data 2/2/2009, sendo necesaria dita modificación para establecer un novo marco regulador unha vez aprobada a Lei 39/2006 do 14 de decembro de promoción da autonomía persoal e atención ás persoas en situación de dependencia, do servizo de axuda no fogar establecendo pautas que aseguren un nivel equitativo de ataención a todas as persoas que teñan limitada a súa autonomía persoal desenvolvido por calquera das entidades prestadoras de servizos sociais legalmente recoñecida. Artigo 2.º.–Definición naturaza e obxectivos do servizo.1. O servizo de axuda no fogar ten por obxecto prestar un conxunto de atencións ás persoas ou familias no seu domicilio, dende unha perspectiva integral e normalizadora, para facilitar o seu desenvolvemento persoal e a permanencia no seu medio habitual, especialmente naquelas situacións en que teñan limitada a súa autonomia ou noutras situacións de risco social para as cales resulte un recurso idóneo.2.–Natureza do servizo: o servizo de axuda no fogar (SAF) é un servizo público de carácter local consistente en ofrecer un conxunto de atencións a persoas ou unidades de convivencia no propio domicilio para facilitar o seu desenvolvemento e a permanencia no seu medio habitual. O servizo de axuda no fogar (SAF) poderá prestarse a calquera persoa ou unidade de convivencia para as cales, de acordo coa valoración técnica correspondente, supoña un recurso idóneo de atención. De xeito particular, o servizo atenderá persoas maiores con déficits de autonomía e persoas con discapacidade, especialmente cando carezan de apoio persoal no seu medio inmediato. Tamén, con carácter subsidiario do programa de educación e apoio familiar, poderá dar unha resposta preventiva, educativa e socializadora fronte a diversas situacións de familias en risco de exclusión social.3. Son obxectivos do servizo de axuda no fogar: …………………………………………………………. Artigo 3.º.–Contido do servizo.1. No servizo de axuda no fogar, de conformidade coa valoración técnica realizada en cada caso, poderán prestarse os seguintes tipos de actuacións de carácter básico: a) Atencións de carácter persoal na realización das actividades básicas da vida diaria no propio domicilio como – Asistencia para levantarse e deitarse. – Apoio no coidado e hixiene persoal, así como para vestirse. – Control do réxime alimentario e axuda, se é o caso, para alimentarse. – Supervisión, cando proceda, das rutinas de administración de medicamentos prescritas por facultativos. – Apoio para cambios posturais, mobilizacións, orientación espacio-temporal. – Apoio a persoas afectadas por problemas de incontinencia b) Atención das necesidades de carácter doméstico e da vivenda que incidan e axuden na mellora do contorno das persoas usuarias e da súa familia. Se é o caso, determinadas tarefas domésticas, como lavandaría e alimentación a domicilio, poderán ser facilitadas por servizos específicos. Entre estas: – Limpeza e mantemento da hixiene e salubridade da vivenda. – Compra de alimentos e outros produtos de uso común. – Preparación dos alimentos. – Lavado e coidado das prendas de vestir. – Coidados básicos da vivenda. Este tipo de atención poderá ser facilitado en parte, se é o caso, por programas específicos de lavandaría ou alimentación a domicilio. c) Acompañamento persoal na realización doutras actividades necesarias da vida diaria, tales como apoio en trámites urxentes de carácter administrativo, xudicial ou similares, así como o seguimento das intervencións realizadas polo sistema sanitario. d) Ademais, para os supostos expresados no último párrafo do apartado 2 do artigo anterior, as atencións de carácter psicosocial e educativo enfocadas ao desenvolvemento das capacidades persoais básicas, á mellora da convivencia, integración na comunidade e mellora da estrutura familiar.2. O servizo de axuda no fogar, unha vez garantido o nivel básico de atención, poderá incorporar, ademais, os seguintes tipos de actuacións de carácter complementario: a) Actividades de acompañamento, socialización e desenvolvemento de hábitos saudables. b) Servizo de empréstito de axudas técnicas para persoas en situación de dependencia ou dependencia temporal. Para estes efectos enténdese por axuda técnica calquera produto, dispositivo, equipamento, instrumento, tecnoloxía ou software, fabricado especialmente ou dispoñible no mercado, para previr, compensar, controlar, mitigar ou neutralizar deficiencias ou limitacións na actividade e restricións na participación social das persoas. c) Adaptacións funcionais do fogar. d) Servizo de podoloxía a domicilio. e) Servizo de fisioterapia a domicilio.3. Asinarase un acordo de servizo entre a persoa usuaria e o Concello de Boima entidade titular, no cal se recollerá o contido particular das atencións que se prestarán, a programación temporal da prestación, a intensidade horaria e os compromisos de ambas as partes, incluíndo o compromiso de copagamento que corresponda.4. En todo caso, e sen prexuízo da execución de todas as tarefas contidas no correspondente acordo de servizo, o conxunto de atencións do programa de axuda no fogar terá un carácter de apoio e non substitutivo das propias capacidades da persoa usuaria ou doutras persoas do seu medio inmediato, de maneira que se facilite e promova a súa autonomía. Artigo 4.º.–Persoas destinatarias.1. O servizo de axuda no fogar estará aberto a todas as persoas ou unidades de convivencia para as que, de acordo coa valoración técnica correspondente, supoña un recurso idóneo de atención. De xeito particular, o servizo atenderá persoas maiores con déficits de autonomía e persoas con discapacidade, especialmente cando carezan de apoio persoal no seu contorno inmediato, así como fogares con menores en que se observe necesidade dunha intervención de carácter socioeducativo. Tamén poderá dar unha resposta preventiva e socializadora a diversas situacións de familias en risco de exclusión social.2. En todo caso, darase prioridade no acceso ao servizo ás persoas que teñan un dereito recoñecido de atención dentro do sistema de autonomía e atención á dependencia. Artigo 5.º.–Dereitos das persoas usuarias. ………………. 7. A calidade do servizo e a presentaren queixas e suxestións ao persoal coordinador do servizo cando expresaren reclamacións ou fixeren suxestións sobre a súa prestación efectiva.8.–A acceder e utilizar o servizo en condicións de igualdade e non discriminación.9.–A recibir información de xeito áxil, suficiente e veraz sobre recursos e as prestacións do sistema galego de servizos sociais, así como a que sexan asistidas e orientadas nos trámites necesarios de cara ao seu acceso aos demais sistemas de benestar social.10.–A ter asignada unha persoa profesional de referencia que actúe como interlocutora principal e que asegure a coherencia da intervención.11.–A seren informadas, de maneira clara e precisa, sobre a intervención prevista e elixir libremente, dentro da capacidade de oferta do sistema e logo da valoración técnica, o tipo de medidas ou de recursos adecuados para o seu caso, así como a participar na toma de decisións que modifiquen o proceso de intervención acordado.12.–Ao respecto dos seus dereitos lingüísticos, garantindo, en todo caso, o desenvolvemento da actividade dos servizos sociais comunitarios desde a práctica dunha oferta positiva do idioma galego Artigo 9.º.–Formas de prestación do servizo.1. O Concello prestarán o servizo público de axuda no fogar, ben directamente ou ben mediante as diversas modalidades de contratación da xestión de servizos públicos reguladas na normativa vixente sobre contratos do sector público, a través de entidades privadas debidamente autorizadas.2. Non obstante a súa natureza de servizo público, as entidades privadas poderán realizar a prestación dun servizo privado de axuda no fogar en réxime de libre mercado sempre que cumpran os requisitos de autorización e acreditación legalmente establecidos.3. As entidades privadas non poderán subcontratar a execución da prestación principal do servizo de axuda no fogar, entendendo por tal as atencións de carácter básico, regular e continuado, realizadas no fogar da persoa ou unidade de convivencia usuaria do servizo. Non obstante, poderanse subcontratar prestacións complementarias do servizo, así como as que non teñan carácter regular, as que se poidan executar fóra do domicilio ou sexan un reforzo das atencións básicas.4. O servizo público de axuda no fogar poderá prestarse mediante fórmulas de colaboración institucional entre as administracións competentes ou por entidades de dereito público, de acordo co establecido na lexislación vixente.5.–Actualmente o servizo está asumido en xestión directa polo Concello. Artigo 10.º.–Requisitos específicos e de funcionamento.1.2.–O persoal que presta atención directa nos domicilios das persoas usuarias estará formado por auxiliares de axuda no fogar, que, no caso de atender a persoas en situación de dependencia valorada terán que estar en posesión do título de formación profesional de grao medio de atención sociosanitaria ou equivalente, regulado no Real decreto 496/2003, do 2 de maio, ou en posesión do certificado de profesionalidade de atención sociosanitaria a persoas no domicilio ou equivalente, regulado no Real decreto 1379/2008, do 1 de agosto, polo que se establecen os certificados de profesionalidade da familia profesional de servizos socioculturais e á comunidade. Antes do 31/12/2015 quedará adaptado a estes requisitos de cualificación todo o persoal que atenda a usuarios dependentes valorados. ………………………. Artigo 11.º.–Modalidades de acceso ao servizo. O acceso ao servizo de axuda no fogar municipal producirase de acordo co seguinte: 1. O acceso será prioritario e directo para persoas ás cales, tendo recoñecida a situación de dependencia, se lles asigne a axuda no fogar na correspondente resolución de programa individual de atención, e consonte a aplicación do programa de asignación de recursos establecido no título II do Decreto 15/2010, do 4 de febreiro, polo que se regula o procedemento para o recoñecemento da situación de dependencia e do dereito ás prestacións do sistema para a autonomía e atención á dependencia, o procedemento para a elaboración do programa individual de atención e a organización e funcionamento dos órganos técnicos competentes. Para estes efectos o concellos titular do servizo, cando sexa o caso, procederán a dar de alta as persoas en agarda de acordo coa orde de prelación establecida no programa de asignación de recursos.2. As persoas para as que o programa individual de atención determine o servizo de axuda no fogar como recurso principal ou idóneo terán, en todo caso, preferencia sobre aquelas ás cales se lles asigne o servizo de axuda no fogar como respiro do coidador.3. Para as persoas que non teñan o recoñecemento da situación de dependencia, ou non as asista o dereito de acceso efectivo ao catálogo de servizos de atención á dependencia segundo o calendario de implantación que se establece na Lei 39/2006, o acceso ao servizo, logo da prescrición técnica do profesional de referencia resolverase en réxime de libre concorrencia en aplicación do baremo contido neste Regulamento.4. De igual maneira á expresada no punto anterior procederase nas situacións en que a problemática principal estea relacionada con aspectos convivenciais e socioeducativos.5. Nos supostos recollidos nos números 3.º e 4.º deste artigo empregarase o baremo recollido no Anexo I deste Regulamento. Disposición derrogatoria. Queda derrogado no que se contradiga con esta modificación o Regulamento da prestación do servizo de axuda no fogar do Concello de Boimorto publicado no BOP n.º 193 de data 2/9/2009. Disposicións derradeira. A presente modificación foi aprobada polo Pleno do Concello de Boimorto en sesión ordinaria de data 26/04/2012 e entrará en vigor unha vez transcorrido o prazo previsto no artigo 65.2 da Lei 7/1985 de 2 de abril o dia seguinte da súa publicación íntegra no Boletín Oficial da Provincia. ACORDO MUNICIPAL N.º 15.–REGULADOR DO FUNCIONAMENTO E PREZOS PÚBLICOS POLOS SERVIZOS DE FISIOTERAPIA E PODOLOXÍA 1.–OBXECTO. A prestación destes servizos está enmarcada dentro do programa de atención primaria especializada dirixido ó colectivo de persoas con dificultades de autonomía ou con risco de dependencia (persoas maiores e discapacitadas). Esta actividade desenvolverase na Miniresidencia e Centro de día de Boimorto para os seus usuarios e os do Centro Social de Maiores de dependencia municipal e puntualmente en domicilios particulares de requerilo a persoa usuaria dependente dentro do programa de atención persoal e atención ás persoas dependientes. 3.–OBRIGADOS O PAGO. Colectivo de persoas beneficiarias dos servizos (e usuarios da Miniresidencia e Centro de día) con dificultades de autonomía para o desenvolvemento de actividades básicas da vida diaria ou persoas maiores en estado de vulnerabilidade de perda de autonomía. Son requisitos para ser beneficiario do servizo: – Estar empadroado no Concello. – Haber residido cinco anos en territorio español e os dous últimos inmediatamente anteriores a data de solicitude, de acordo co establecido no arti.5 da Lei 39/2006 de 14 de decembro de Autonomía Persoal e Atención ás persosa en situación de dependencia. E reunir unha das seguintes condicións: – Ter máis de 65 anos – Ter unha minusvalía superior ó 65% ou invalidez absoluta. – Ser pensionista do sistema público de pensións con 60 anos cumpridos.4.–XESTIÓN E TRAMITACIÓN. A entidade local a través do Departamento de Servizos Sociais asume a responsabilidade de planificación, control e xestión do servizo. Os usuarios destes servizos ( que non sexan usuarios da Miniresidencia e Centro de día) deberán presenta-la solicitude en prazo indicado en resolución da Alcaldía publicada no taboleiro de anuncios do concello en modelo oficial que será facilitado no departamento de servizos sociais do Concello. As solicitudes deberán presentarse no Rexistro Xeral do Concello e deberán ir acompañadas da seguinte documentación Non será necesaria esta solicitude para os servizos de fisioterapia para os usuarios da Miniresidencia e Centro de día de Boimorto nin se cobrará prezo a estos usuarios por Fisioterapia sendo un servizo o que se ten dereito có pago da mensualidade. A organización das sesións de podoloxía e fisioterapia dos usuarios da Miniresidencia e Centro de día de Boimorto exceptúase da necesidade de presentación de solicitude.7.–CONTÍA E PAGO. Estes servizos financiaranse con cargo ó Concello, ás subvencións doutras administracións, e os prezos públicos ingresados polos usuarios seguindo os seguintes critérios: O custo dos servizos quedan establecidos en: – 8 € a sesión de 30 minutos para fisioterapia (esta tarifa que poderá modificarase cada ano por resolución da Alcadía coa subida do I. P. C.) Están exentos deste pago por sesión de fisioterapia os usuarios da Miniresidencia e Centro de día – 8 € bono para a atención por podoloxía unha sesión. (esta tarifa que poderá modificarase cada ano por resolución da Alcadía coa subida do I. P. C.) Forma de pago: As liquidacións practicaranse mediante emisión de bonos que serán recollidos no Concello unha vez notificada a concesión do/s servizo/s ingresando na caixa municipal ou conta do Concello indicada polos servizos sociais prezo público correspondente polo número de bonos emitidos para o periodo concedido, a adquisición dos bonos e ingreso dos prezos públicos realizarase no prazo de 10 dáis hábiles. A non asistencia non xustificada pode ser causa de extinción do disfrute do servizo, as xustificacións de non asistencia presentaránse no departamento de servizos sociais. O pago dos servizos de podoloxía polos usuarios da Miniresidencia e do Centro de día de Boimorto será mensual xunto coa domiciliación liquidada por estancia na Miniresidencia ou uso do Centro de día.9.–ASPECTOS FUNCIONAIS. O material para o servizo de fisioterapia será costeado polo Concello, pero no servizo de podoloxía será a entidade concesionaria a que asuma o custe de dito material. Inicialmente sen prexuizo de cambios de horario ou ampliacións por resolución da Alcaldía que será publicada no taboleiro de anuncios do Concello, o servizo de fisioterapia prestaráse tódolos meses salvo o mes de agosto, o servizo de podoloxia tódolos meses salvo o mes de agosto, ambos servizos nos horarios que se organicen polo Departamento de servizos sociais baixo a xefatura de persoal da Alcaldía. As sesión de fisioterapia serán individuais de 30 minutos sen prexuizo de concesión dunha hora con dous bonos a beneficiarios necesitados, ou ante as necesidades do/a usuario/a. As sesións de podoloxía prestaránse individualmente polo tempo necesario para unha boa prestación do servizo. O persoal do servizo de podoloxía nunca será considerado persoal do Concello de Boimorto e terá as titulacións ou formación necesaria conforme a normativa aplicable para a prestación destes servizos. Levarase un libro de usuarios polo persoal de fisioterapia e polo contratista dos servizos d e podoloxía. No departamento de Servizos Sociais do Concello estará a disposición dos beneficiarios libro de reclamacións e suxerencias. En ningún caso o contratista do servizo de podoloxía cobrará as tarifas establecidas neste regulamento, mensualmente presentará factura cós requisitos legais polos servizos prestados o mes anterior que previa aprobación polo órgano municipal competente pemitirá o cobro dos servizos prestados efectivamente.10.–DISPOSICIÓN FINAL. Este regulamento de funcionamento ( e as súas modificacións ) dos servizos de podoloxia e fisioterapia aprobado na sesión plenaria de data 22/05/2008 entrará en vigor unha vez publicado no Boletín Oficial da Provincia e unha vez transcorrido o prazo ó que se refire o artigo 70.2 en relación co artigo 65.2 da Lei 7/85, reguladora de bases de réxime local, modificada pola Lei 11/1999, do 21 de abril, e comezará a aplicarse a partir do día seguinte, permanecendo vixente ata que se acorde a súa modificación ou derogación expresa. MODIFICACIÓN REGULAMENTO DE FUNCIONAMENTO DA MINIRESIDENCIA DO CONCELLO DE BOIMORTO Artigo 5.–Permiso de inicio da actividade. A Miniresidencia conta co permiso de inicio de actividades concedido pola Xunta de Galicia con data 10/10/2011 e ten capacidade para 23 persoas maiores residentes considerando unha praza de enfermería. O centro xerontolóxico está localizado na rúa Gándara do Concello de Boimorto. O teléfono do centro é: 981516210 Artigo 6.–Datos identificativos. Nome da entidade: residencia para persoas maiores de Boimorto Enderezo da entidade: rúa da Gándara, 15817 Boimorto (A Coruña) N.º de rexistro como entidade prestadora de servizos sociais: E-0628 Artigo 61.–Fianza e reserva da praza. Neste caso, o centro poñerá a disposición do representante do residente ou dos seus herdeiros os obxectos persoais do falecido, tan pronto como sexan reclamados. O cobro por parte da Residencia dos gastos ocasionados e non pagados efectivamente polo óbito contemplarase na liquidación final xa que son de cargo e conta do residente. Devolverase a fianza no caso de falecemento do residente previa compensación dos gastos realizados pola Miniresidencia. DISPOSICIÓN DERRADEIRA. A presente modificación do regulamento que contén 61 artigos e unha disposición derradeira foi aprobado polo Pleno do Concello de Boimorto en sesión de data 26/04/2012; entrará en vigor unha vez publicado no Boletín Oficial da Provincia e transcorrido o prazo ó que se refire o artigo 70.2 en relación co artigo 65.2 da Lei 7/85, reguladora de bases do réxime local, modificada pola Lei 11/1999, do 21 de abril, e comezará a aplicarse a partir do día seguinte, permanecendo vixente ata que se acorde a súa modificación ou derrogación expresa. Contra esta modificación do regulamento poderá interpoñerse recurso contencioso administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ó da publicación no Boletín Oficial da Provincia. ANEXO III PREZOS PÚBLICOS Estancia: Dependente grado 3: prezo público 1.240 €, exento de IVE. Dependente grado 2: prezo público 1.023 €, exento de IVE. Dependente grado 1: prezo público 930 €, exento de IVE. Usuario en risco futuro de ser dependente: 775 €, exento de IVE. De variar o nivel de dependencia do/as usuario/as durante a súa estancia na Miniresidencia farase efectivo o prezo pola situación nova unha vez recoñecida oficialmente. Días soltos 24 horas: prezo público 60 €, exento de IVE para todo tipo de usuario. Festivos, sábados ou domingos 24 horas: prezo público 75 €, exento de ive para todo tipo de usuario. De querer habitación individual e non dobre, incrementarase mensualmente o prezo en 100 € (prorrateo para días soltos por 30 días), mais non serán incrementados os prezos se no momento de ingreso a Miniresidencia so conta con habitación individual, sen prexuizo de cambio a habitación dobre no mesmo momento en que exista unha cama. Outros servizos complementarios: Marcaxe roupa: 100 €, exento IVE. Menús: 4,50 €, exento IVE. Por acompañamento á visita médica con persoal do centro 10 € se hai uso de transporte municipal 20 €. MODIFICACIÓN REGULAMENTO DE FUNCIONAMENTO DO CENTRO DE DÍA DO CONCELLO DE BOIMORTO Artigo 4.–Coordinación entre os servizos. O Centro de día funcionará de forma coordinada coa Miniresidencia sita no mesmo inmoble complementándose mutuamente e garantindo unha utilización racional e eficaz dos recursos. As instalacións do Centro de día e do Centro de día poderán servir sen detrimento da súa finalidade esencial de apoio para a prestación doutros servizos sociais e asistenciais. Artigo 5.–Permiso de inicio da actividade. Ou Centro de día conta co permiso de inicio de actividades concedido pola Xunta de Galicia con data 10/10/2011 e ten capacidade para 30 usuarios e está situado na rúa Gándara do Concello de Boimorto. Artigo 6.–Datos identificativos. Nome da entidade: centro de día para persoas maiores de Boimorto Enderezo da entidade: rúa da Gándara, 15817 Boimorto (A Coruña) N.º de rexistro como entidade prestadora de servizos sociais: E-0628 Teléfono 981516210 Artigo 9.–Organización do persoal e funcións. O Centro de día dispón dun organigrama actualizado compartido coa Miniresidencia que indica os postos de responsabilidade e as súas funcións e darase a coñecer xunto coas súas modificacións, usuarios, familiares e traballadores. O dito organigrama coas funcións de cada traballador está recollido na memoria de iniciativa pública da actividade económica aprobada polo Pleno municipal en sesión de data 27/07/2011 e sen prexuízo de variacións adoptadas pola dirección baixo a xefatura directa da Alcaldía do Concello que será xefe de todo o persoal do centro. Todo o persoal implicado no centro velará polo seu correcto funcionamento e supervisión de todas as instalacións e material do centro e transmitirá calquera anomalía observada na coordinación da entidade á comisión técnica de valoración avaliación e seguimento. Artigo 10.–Servizos básicos persoais.  Aloxamento. Entenderase por estancia o uso das áreas e servizos comúns do Centro de día estando incluídos o mantemento e limpeza das referidas zonas.  Servizo de alimentación. Incorpora os servizos de elaboración e servizo de comidas que corresponden os usuarios do centro de día (non cea). Os menús axustaranse ás necesidades e preferencias dietéticas dos usuarios/as e estarán expostos nun lugar público e asinados polo médico/a, o cociñeiro/a e a dirección do centro. Fomentarase a opinión e participación activa do residente na elaboración dos menús. Artigo 12.–Servizos externos a cargo do usuario/a.  Excursións programadas polo Concello de Boimorto nas que o usuario poderá acollerse de forma voluntaria.  Servizos prestados por profesionais externos. Artigo 14.–Réxime de visitas. Non centro de día entendido como un recurso de estancia unicamente diurna, de luns a venres, non se contempla a necesidade de establecer un horario de visitas para os usuarios/as, mais en determinadas ocasións especiais de forma esporádica e posible aceptar unha determinada visita no centro, sempre que a familia avise con antelación e esta visita non supoña unha interrupción importante nas actividades pautadas para ou usuario do centro. Artigo 20.–Sobre o servizo de transporte. O servizo limitarase a zona sinalada pola Dirección do Centro establecéndose unha quenda de recollida inicial as 8,00 horas coas diferentes paradas establecidas polo centro e as acordadas coas familias e outra ás 19,00 horas de regreso á casa, tendo en conta a posible modificación de horarios e rutas en función de novas incorporacións e situacións extraordinarias que podan ocorrer sempre mediante previo aviso á familia e persoal do centro. Pode haber variación nos horarios de entradas e saídas por necesidades do centro. Artigo 21.–Sobre a atención ofrecida. Garantirase a atención integral dos usuarios/as no conxunto das súas necesidades básicas de alimentación, hixiene persoal e coidados xerais. Correspondentes os usuarios do centro de día. Así mesmo, os usuarios que non se vallan polos seus propios medios facilitaraselles o aseo persoal e cada vez que as circunstancias motivadamente así o esixan. Existirá persoal de vixiancia e atención. Artigo 30.–Dereitos do usuarios. Seguindo o artigo 6 da Lei 13/2008, do 13 de decembro, de servizos sociais, todo usuario/a do centro de día de Boimorto gozará dos seguintes dereitos: 1. O respecto da dignidade da persoa, da súa autonomía e intimidade e do seu benestar orientará a actuación pública e a actividade das persoas profesionais do Centro de día.2. Recoñécese o dereito ó goce do Centro de día e dos seus servizos en condicións de igualdade e sen discriminación por razón de nacemento, raza, sexo, orientación sexual, estado civil, idade, situación familiar, discapacidade, ideoloxía, crenzas, opinión ou calquera outra circunstancia persoal, económica ou social. ……………………. 11. A recibir unha tarxeta do centro de día carácter persoal e intransferible que lles acredite como titulares do dereito de acceso ós servizos desta.16. Todos os usuarios/as teñen dereito a coñecer ós profesionais do centro e dereito a coñecer quén é a persoa ou persoas ás que pode dirixir as súas preguntas ou solicitar informacións sobre cuestións relacionadas co centro, a súa organización, a súa estancia nel, e a ser recibido en horarios convenientes para ámbalas dúas partes.17. Todos/as os/as usuarios/as teñen dereito a exercer os seus dereitos individuais, con especial alusión ó exercicio da vida afectiva. Teñen dereito os servizos do Centro de día. Artigo 31.–Exercicio e concreción dos ditos dereitos.31.4. Dereito a autonomía. Ós efectos do presente regulamento, enténdese por autonomía a posibilidade de actuar e pensar de forma independente, incluída a disposición de asumir certos niveis de risco calculado. En garantía do respecto e do exercicio da súa autonomía, as persoas usuarias poderán exercer os seguintes dereitos, atendendo, segundo a súa natureza, o carácter residencial ou de atención diúrna do centro: Ser consideradas capaces de elixir o seu propio estilo de vida dentro das normas básicas de convivencia da propia organización e de participar na adopción das decisión que lles afecten directa ou indirectamente. Ser consultadas, regularmente, acerca das cuestión que atanen á organización do servizo, as prácticas ordinarias da atención e as pautas de relación que se establecen entre as persoas usuarias e as persoas profesionais. Rexeitar a participación nas actividades e tratamentos nos que non desexa participar. Participar nas diferentes asembleas, comités, grupos de traballo e actividades que se organicen. A participar e colaborar nos servizos e actividades que sexan organizadas nestes recursos, aportando iniciativas, ideas e suxenrencias. Neste dereito respectarase a toda persoa usuaria, excepto en casos de probada discapacidade mental. Neste último caso, consultarase sobre as súas preferencias á persoa representante legal ou ós seus familiares.31.5. Dereito a elección. Enténdese por dereito de elección a posibilidade de elexir libremente entre unha serie de opcións. En garantía do seu exercicio, as persoas usuarias exercerán os seguintes dereitos, atendendo, segundo a súa natureza, ó carácter residencial ou de atención diúrna do centro: Ter acceso, se o desexan, a todos os demais recursos comunitarios sanitarios, sociais, de ocio e educativos. Darse de baixa no servizo se así o desexan. Participar nas decisión que lles afectan directa ou indirectamente, se o desexan, asumindo certos niveis de risco calculado. Artigo 33.–Das normas de convivencia. …………. A utilización de aparatos de radio estará condicionada a que non molesten os/as compañeiros/as. Para evitar posibles accidentes, poñerase especial coidado en deixar os grifos pechados e as luces apagadas ó saír da habitación. Durante as horas de descanso, evite todo aquilo que poida molestar ó resto dos usuarios/as. Queda totalmente prohibido fumar. Non se permite beber alcohol. Este servizo non se fai responsable do extravío das prendas que non estean marcadas, para que a marcaxe sexa realizada polos servizos propios do Centro terase que aboar o prezo público correspondente. Establécese como medida hixiénica o cambio diario de roupa interior. Cando o persoal do Centro observe mala imaxe no/a usuario por estar mal vestido ou aseado, con roupa sucia ou en mal estado, indicaráselle para que o corrixa. Os usuarios/as deberán acudir á consulta por sí mesmos, sempre que poidan facelo. Cando o usuario necesite trasladarse a algún centro especializado, deberá facelo pola súa conta ou contar coa axuda dos seus familiares. En caso de non ter familia, e ser urxente a súa atención, un traballador do Centro poderá acompañalo baixo pago das tarifas marcadas. Os familiares serán os que se fagan cargo do residente se é hospitalizado. Artigo 38.–Desaparece este artigo na redacción anterior pasando a ser o 39 38 os apartados adaptados á nova numeración. TÍTULO IV: O INGRESO DO USUARIO Artigo 38.–A vontade do usuario. Artigo 39.–Documentación necesaria para o ingreso solicitude do anexo I. Artigo 40- Entrega do Regulamento de réxime interior. Artigo 41.–Período de proba. Artigo 42.–Formalización do contrato. Forma e anexos. Artigo 43.–Documentación acreditativa das condicións do usuario. Artigo 44.–Estudo das solicitudes e elaboración de lista de espera. Artigo 45.–Efectividade da condición de usuario. Artigo 46.–Sobre o expediente individual.9. Observacións sobre a convivencia do usuario no centro. TÍTULO V: ÓRGANOS DE XESTIÓN E DA PARTICIPACIÓN DOS USUARIOS. Artigo 47.–Participación dos usuarios na asemblea xeral. Artigo 48.–Sistema de recollida de suxestións e canalización e resolución de queixas ou reclamacións. Libro de reclamacións. Artigo 49.–Comisión de avaliación, seguimento e valoración. TÍTULO VI: DAS INFRACCIÓNS E SANCIÓNS DO RÉXIME SANCIONADOR DAS PERSOAS USUARIAS DOS SERVIZOS SOCIAIS. Artigo 50.–Das infraccións das persoas usuarias da miniresidencia. Artigo 51. Infraccións leves. Artigo 52. Infraccións graves. Artigo 53. Infraccións moi graves. Artigo 54. Sancións. Artigo 55. Do procedemento sancionador. TÍTULO VII: RÉXIME ECONÓMICO Artigo 56.–Prezos públicos. Artigo 57.–Réxime de modificación dos prezos. Artigo 58.–Forma e período de pago. Artigo 59.–Fianza e reserva da praza.59.1 A Fianza. No momento da sinatura do contrato, o usuario ou o seu representante depositará unha fianza correspondente a unha mensualidade. Esta fianza devolveráselle ó usuario en caso de baixa do centro, unha vez deducidas aquelas cantidades pendentes de cobro pola entidade. No caso de baixa do usuario sen aviso previo cunha antelación de 15 días non se procederá a devolución da fianza Devolveráse a fianza previa compensación dos gastos correspondentes no caso de falecemento do usuario. DISPOSICIÓN DERRADEIRA. A presente modificación do regulamento que contén 60 artigos e unha disposición derradeira foi aprobado polo Pleno do Concello de Boimorto en sesión extraordinaria de data 26/04/2012 e entrará en vigor unha vez publicado no Boletín Oficial da Provincia e transcorrido o prazo ó que se refire o artigo 70.2 en relación co artigo 65.2 da Lei 7/85, reguladora de bases do réxime local, modificada pola Lei 11/1999, do 21 de abril, e comezará a aplicarse a partir do día seguinte, permanecendo vixente ata que se acorde a súa modificación ou derrogación expresa. Contra esta modificación do regulamento poderá interpoñerse recurso contencioso administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ó da publicación no Boletín Oficial da Provincia. ANEXO I SOLICITUDE DE INGRESO CENTRO DE DÍA BOIMORTO ANEXO III PREZOS PÚBLICOS Estancia: Servizo de centro de día, todo o día. Prezo público: 695,20 €, exento de IVE. Servizo de centro de día, en media xornada con comida. Prezo público: 486,64 €, exento de IVE. Servizo de centro de día, en media xornada sen comida. Prezo público: 347,60 €, exento de IVE. Outros servizos: Transporte: 120 € IVE incluído. Aseo semanal especial: 20 € exento IVE. Días soltos. Prezo público: 40 €, exento de IVE. Horas soltas. Prezo público: 6 €, exento de IVE. Outros servizos complementarios: Marcaxe roupa: 100 €, exento IVE. Menús: 4,50 €, exento IVE. Por acompañamento á visita médica con persoal do centro, 10 €; se hai uso de transporte municipal, 20 €. REGULAMENTO DO PROGRAMA DE AXUDAS DE ALIMENTOS Artigo 1.–Fundamentación. O Estatuto de Autonomía de Galicia, no seu artigo 4.2, encomenda aos poderes públicos de Galiacia á obriga de promover as condicións para que a liberdade e a igualdade do individuo e dos grupos en que se integran sexan reais e efectivas, debendo remover os atrancos que impidan ou dificulten a súa plenitude e felicitando a participación de todos os galegos e galegas na vida económica, cultural e social. O artigo 27 da norma estatutaria no seu apartado 23, atribúelle á Comunidade Autónoma de Galicia, con carácter exclusivo, competencia en materia de asistencia social. Por outra banda, a Lei 7/1985, do 2 de abril, reguladora das bases de réxime local, establece no seu artigo 25.2. K) como competencia municipal a prestación de servizos sociais e de promoción e reinserción social nos termos da lexislación do Estado e das Comunidades Autónomas. A Lei 13/2008, do 3 de decembro, de servizos sociais de Galicia, no seu artigo 4, establece que o sistema galego de servizos sociais rexerase, entre outros, polos principios de prevención, acción integral e personalizada, autonomía persoal e vida independente, integración e normalización, coordinación e planificación. Ademais no capítulo II da Lei faise referencia ao catálogo de servizos sociais, e concretamente no artigo 21.2 b) inclúese dentro das prestacións económicas as axudas de emergencia social e necesidade social. Artigo 2.–Obxecto. Este regulamento ten por obxecto o reparto dos alimentos que se reciben varias veces da Unión Europea, xunto cos que o Concello poida entregar en ocasións puntuais. Artigo 3.–Beneficiarios. Poderán beneficiarse das axudas citadas anteriormente as persoas individuais ou unidades familiares do Concello de Boimorto. Entenderase por unidade familiar o núcleo de convivencia composto por dúas ou máis perosas vinculadas por matrimonio ou calquera outra relación análoga de afectividade, por adopción, acollemento ou parentesco de consanguinidade ou afinidade ata o 3.º grao. Artigo 4.–Requisitos dos solicitantes. a) Ser maior de idade ou menor emancipado. b) Estar empadroado e ter residencia efectiva no Concello de Boimorto a lo menos con 6 meses de antigüidade no momento da solicitude (sen perxuizo de poder recibilos sen estar empadroados, pero con residencia efectiva, e presentar extrema necesidade). c) Acreditar a situación de necesidade de alimentos. d) Que a unidade familiar non dispoña dos ingresos suficientes para afrontar a cobertura desta necesidade básica segundo o establecido na seguinte táboa: O IPREM de referencia será o anual formado por 14 pagas. Para o cálculo teránse en conta os ingresos que perciba no momento da solicitude o solicitante ou as persoas que conforman a unidade familiar en concepto de retribucións, rendas, prestacións, axudas, subsidios ou por calquera outro concepto. En caso de unidades familiares onde exista mala relación entre os seus membros poderánse ter en conta os ingresos económicos de parte da unidade familiar previa valoración do/a traballador/a social. Artigo 5.–Tipoloxía das axudas. As axudas consisten no reparto directo dos alimentos ás persoas ou familias beneficiarias sen que esto repercuta nun gasto para as mesmas. Artigo 6.–Incompatibilidades. Estas axudas serán incompatibles con calquera outra axuda polo mesmo concepto, por parte doutros organismos, entidades ou administracións públicas. Artigo 7.–Procedemento.7.1.–Inicio: O procedemento iniciarase mediante impreso de solicitude presentado nos servizos sociais do Concello de Boimorto xunto coa debida documentación relativa a todos os membros da unidade familiar: – Solicitude (anexo I). – Fotocopia do DNI de todos os membros da unidade familiar e/ou libro de familia se fose o caso. – Xustificantes dos ingresos económicos actuais a través de certificados de pensións, nóminas dos últimos 6 meses, tarxeta de demandante de emprego e/ou certificado do INEM das prestacións por desemprego, extractos das contas bancarias dos últimos 6 meses – Declaración responsable do solicitante ou membro afectado da unidade familiar na que se faga constar no seu caso a carencia absoluta de ingresos. – Declaración responsable de non percibir outras axudas polo mesmo concepto. – Outros documentos específicos que sexan necesarios para a correcta valoración da solicitude.7.2.–Instrución: No departamento de servizos sociais procederase á comprobación dos datos proporcionados e á valoración técnica da necesidade, podendo o/a traballador/a social solicitar canta información considere precisa para o correcto diagnóstico da situación e emitirase un informe social coa valoración correspondente. Na valoración teránse en conta dous factores: Valoración económica: procederáse ó cálculo da capacidade económica segundo o baremo do solicitante e dos demais membros da unidade familiar. Entenderanse como ingresos da unidade familiar todos os obtidos por cada un dos membros da mesma en relación ós últimos 12 meses. Os ingresos anuais dividiránse entre o número de membros da unidade familiar obtendo así os ingresos pér cápita desta. No caso de que algún membro da unidade familiar non poida demostrar documentalmente a percepción de ingresos, poderá presentar declaración responsable da carencia absoluta dos ingresos. Para acceder á concesión da axuda, os ingresos non poderán exceder dos límites establecidos na táboa do artigo 3. En caso contrario, o indicador económico, será motivo da denegación da axuda, non sendo xa precisa a posterior valoración social. Valoración social: o órgano instructor procederá á comprobación dos datos proporcionados e á valoración técnica da necesidade, a través das técnicas e instrumentos propios da profesión, coa finalidade de emitir un correcto diagnóstico social da situación. O/A traballador/a social emitirá informe social coa valoración correspondente.7.3.–Resolución: A solicitude, a documentación e o correspondente informe social será elevado á Alcaldía ou ó órgano en quen delegue para que emita a resolución, na que polo menos quedarán reflexados os datos identificativos do expediente e a motivación da concesión ou denegación. O prazo para ditar resolución será de tres meses a contar dende a data da solicitude. A resolución será notificada ó beneficiario xunto co réxime de recursos correspondente.7.4.–Repartos: Unha vez se reciban no Concello os alimentos, este procederá á prelación dos paquetes para a distribución dos mesmos entre os beneficiarios do programa, quenes deberán recollelos nas datas e horarios nos que se lles notifique. Excepcionalmente, para aqueles usuarios que xustifiquen importantes dificultades de desprazamento para pasar a recoller os alimentos, realizarase o reparto a domicilio garantíndose por parte do Concello as adecuadas condicións de seguridade e hixiene e na maior brevidade posible.7.5.–Seguemento: Levarase a cabo un seguemento anual do programa no cal se lle enviará a cada beneficiario un escrito para que aporte nova documentación para comprobar se segue a ter dereito ó servizo. Artigo 8.–Obrigas dos beneficiarios. Os/as beneficiarios/as destas axudas estarán obrigados a: – Destinar a axuda ó fin para o que foi concedida. – Permitir e facilitar a labor do/a traballador/a social para verificar a súa situación familiar e económica. – O cumprimento das condicións que se establezan para a concesión das axudas destinadas a superar a situación de necesidade. – Comunicar ós servizos sociais calquera variación sobrevida na unidade familiar que poida dar lugar á modificación ou extinción da axuda. DISPOSICIÓN DERRADEIRA. Este Regulamento entrará en vigor unha vez publicado no Boletín Oficial da Provincia e unha vez transcorrido o prazo ó que se refire o artigo 70.2 en relación co artigo 65.2 da Lei 7/85, reguladora de bases de réxime local, modificada pola Lei 11/1999, do 21 de abril, e comezará a aplicarse a partir do día seguinte, permanecendo vixente ata que se acorde a súa modificación ou derogación expresa. Contra este regulamento poderá interpoñerse recurso contencioso administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ó da publicación no Boletín Oficial da Provincia. ANEXO I Solicitude Datos do solicitante: Nome e apelidos Enderezo Parroquia Teléfono Composición da unidade familiar: Datos económicos do solicitante: Datos económicos dos demais membros da unidade familiar: Outros datos de interese: Documentación que adxunta: ORDENANZA ESPECÍFICA REGULADORA DAS BASES DA CONVOCATORIA PARA A CONCESIÓN DE AXUDAS PARA SITUACIÓNS DE EMERXENCIA SOCIAL NO CONCELLO DE BOIMORTO 2012 1.–FUNDAMENTACIÓN LEXISLATIVA. De conformidade co disposto na Lei 38/2003 xeral de subvencións, do 17 de novembro, é obxecto desta ordenanza recoller as bases da regulación das axudas municipais para paliar situacións de emerxencia social de persoas ou familias residentes no Concello de Boimorto.2.–DEFINICIÓN. Considéranse axudas de emerxencia social ao conxunto de axudas e prestacións económicas non periódicas destinadas a paliar ou resolver, por si mesmas ou complementariamente con outros recursos e prestacións, situacións de emerxencia social e a previr situacións de exclusión social. A finalidade destas axudas é dar resposta a situacións puntuais de necesidade xeradas por emerxencia individual e familiar derivadas de gastos específicos, relativo a necesidades básicas.3.–BENEFICIARIOS. Poderán ser beneficiarios destas axudas as persoas físicas ou unidades familiares residentes no municipio de Boimorto, cunha antigüidade mínima dun ano, o estado de necesidade do cal se atope recoñecido no momento da solicitude e que cumpra os requisitos establecidos no art.4 desta Ordenanza. Enténdese por unidade familiar o núcleo de convivencia que estea composto por dúas ou máis persoas vinculadas por matrimonio ou por outra forma de relación estable análoga á conxugal, por parentesco de consanguinidade ata o terceiro grao e por afinidade ata o segundo grao. Os perceptores da axúda poderán ser: • Os propios beneficiarios. • As persoas asignadas para a súa percepción, así como os provedores dos bens ou servizos para os que se conceda a axuda, debendo ser en tales casos, autorizado o pagamento polo beneficiario, ou cando así o considere o equipo de servizos sociais de atención primaria.4.–REQUISITOS DOS BENEFICIARIOS. • Ser maior de idade, ou menor emancipado legalmente ou, no seu defecto, iniciar o trámite legal de emancipación. • Estar empadroado no termo municipal de Boimorto cunha antelación mínima dun ano á solicitude. Deste período mínimo están exentos os solicitantes que acrediten unha situación de emigrante retornado ou os que anteriormente estivesen acollidos en recursos de aloxamento institucional. • Non ter acceso a axudas polo mesmo concepto por parte doutros organismos, entidades ou administracións públicas que cubran a totalidade da necesidade pola que se solicite a prestación. • Non solicitar ningún membro da unidade familiar estas axudas para situacións de emerxencia social durante o mesmo exercicio económico, salvo en casos excepcionais nos que a necesidade sobrevida requira atención urxente e inmediata. • Non dispoñer de bens mobles ou inmobles distintos dos da vivenda habitual, sobre os que se posúa dereito de propiedade, usufruto ou calquera outro, que polas súas características, valoración, posibilidade de explotación ou venda, indique a existencia de medios abondos para atender a necesidade para a que se solicita a axuda. • Que o cómputo total dos ingresos anuais da unidade familiar da que forma parte o solicitante sexan inferiores ao SMI vixente, incrementándose o cómputo nun 10% máis por cada membro da unidade familiar a partir do terceiro. Incrementarase un 10% máis por cada menor ou por cada persoa que teña recoñecido un grao de minusvalía igual ou superior ao 33%. Para o cómputo dos ingresos, o Concello terá en conta a parte xeral e especial da base impoñible da última declaración do IRPF. No caso de que a persoa non estea obrigada a presentar a declaración do IRPF acreditará os ingresos anuais a través de nóminas, certificados do INEM, certificados da Seguridade Social (tendo en conta por ingresos os ingresos líquidos nestes casos), percepción de subvencións, certificados de intereses bancarios ou de calquera outra forma que os servizos sociais de atención primaria considere necesaria para acreditar os ingresos. A estes ingresos descontaránselles os gastos de aluguer ou amortización da vivenda habitual. • Atoparse en situación de emerxencia social a xuízo técnico dos servizos sociais de atención primaria municipais.5.–TIPOLOXÍA E CONTÍA DAS AXUDAS. Con carácter xeral, as axudas tramitaranse por un único concepto ao ano, e só con carácter excepcional poderán especificarse dous conceptos, en cuxos casos o importe máximo a subvencionar da axuda será o que corresponda á suma de ambos os dous conceptos, sempre que a devandita cantidade non supere o 300% do SMI mensual vixente. Tipos de axudas: • Necesidades básicas (alimento e vestido). Por unha contía máxima igual ao 100% do SMI mensual vixente, podendo incrementarse esta cantidade nun 10% por cada menor da unidade familiar. • Axuda para alimentación infantil (leite) e adquisición de cueiros: axuda por importe máximo igual ao 50% do SMI mensual, incrementándose nun 25% máis a partir do segundo menor. • Axudas para adquisición de menciñas, material oftalmolóxico e buco-dental (establecida por prescrición facultativa da Seguridade Social). Axuda como máximo ata o 75% do SMI mensual. • Axudas para pagamentos de aluguer, fianza desafiuzamento e aquelas que por valoración técnica se considere necesario no referente ao mantemento e conservación da vivenda. Contía máxima de ata dous meses o importe de aluguer e por importe máximo de 75% o SMI mensual noutros casos. • Axudas para pagamentos do uso básico da vivenda habitual: acometida de auga, subministración de enerxía eléctrica e gas. Contía máxima de ata dous meses o importe do pagamento destas subministracións. • Axudas para adquisición de equipamento básico de primeira necesidade para a vivenda habitual. Axudas por importe máximo do 100% do SMI mensual. • Axudas para o pagamento dun lugar alternativo e temporal de aloxamento. O beneficiario achegará o 75% dos seus ingresos. O Concello completará a contía necesaria derivada do custo do aloxamento ata un 50% do SMI mensual como máximo. • Axuda económica de transporte para asistir a tratamentos rehabilitadores de toxicomanías. Contía máxima de 75% do SMI mensual • Axudas para reparacións, adaptacións, da vivenda habitual para proporcionar niveles mínimos de habitabilidad (inclúense eliminación de barreras arquitectónicas) tamén para asunción polo Concello de parte do custo de proxectos técnicos básicos e de execución ou memorias necesarias para obtención polos necesitados de subvencións autonómicas relacionadas con infravivenda. Cuantía máxima de 500% de SMI mensual • Axudas para a atención de situacións de urxente e grave necesidade que non poidan ser atendidas por ningún dos conceptos contemplados nos epígrafes anteriores ou para calquera outro tipo de prestación ou axuda, tales como: limpeza extraordinaria en domicilios cando exista risco sanitario, enterramentos, desprazamento para operacións cirúrxicas, etc. ou calquera outras que sexan consideradas polos servizos sociais de atención primaria. Axustarase a contía da axuda á necesidade formulada.6.–DOCUMENTACION. • Solicitude de axuda, segundo modelo anexo, debidamente cumprimentado. • Fotocopia do DNI ou NIF do solicitante e dos maiores de 16 anos da unidade familiar. • Fotocopia do libro de familia. • Certificado de empadroamento do solicitante de máis dun ano no Concello de Boimorto. • Compromiso de destinar a axuda á finalidade para a que é concedida, segundo modelo. • Declaración das axudas recibidas polos mesmos conceptos, segundo modelo. • No caso de persoas con minusvalía, presentarase certificado do grao de minusvalía. • Xustificante de vivenda: fotocopia do contrato de aluguer, fotocopia do recibo de aluguer ou xustificante de empréstito hipotecario ou da propiedade. • Xustificantes de ingresos económicos da unidade familiar: 1. Fotocopia da declaración do IRPF dos membros da unidade familiar con obriga de presentala, no caso de non a presentar declaración xurada neste sentido.2. Tarxeta de demanda de emprego e/ou certificado do INEM das prestacións por desemprego.3. Nóminas dos dous últimos meses e fotocopia do contrato de traballo dos que realicen unha actividade laboral.4. Certificado de pensións 5. Certificado de banco ou caixa de aforros que acredite os rendementos efectivos xerados por capital mobiliario do ano anterior dos maiores de 18 anos.6. Outros documentos específicos segundo as circunstancias ou necesidade 7. Calquera outra documentación que para a correcta valoración da solicitude lle poida ser requirida durante a tramitación.8. Documento de domiciliación bancaria (fotocopia da libreta de aforro a nome do titular da axuda, onde aparezan os vinte díxitos que compoñen o código de conta cliente) se é pagamento directo. Se é un pagamento indirecto factura do provedor.7.–FORMA, LUGAR E PRAZO DE PRESENTACIÓN DE SOLICITUDES. A solicitude acompañada da documentación complementaria especificada no artigo 6, presentarase no rexistro de entrada do concello de Boimorto dirixida ao alcalde-presidente. De xeito excepcional, os expedientes poderán ser presentados de oficio, cando concorran circunstancias graves, extraordinarias ou urxentes que así o aconsellen. O prazo para a presentación de solicitudes permanecerá aberto dende o día seguinte ó da publicación desta Ordenanza no BOP ata o 15/12/2012.8.–TRAMITACIÓN. Unha vez recibida a solicitude, e en caso necesario, requirirase ao interesado para que proceda á subsanación de erros ou para a achega da documentación necesaria nun prazo de 10 días, facéndolle saber que no caso contrario terase por desestimada a súa petición (de conformidade co establecido no art.71 da lei 30/1992 e do 26 de novembro de réxime xurídico das Administracións Públicas e Procedemento Administrativo Común), procedéndose ao arquivo do expediente. O/a traballador/a social dos servizos sociais de atención primaria despois de comprobar as circunstancias socioeconómicas do interesado mediante valoracións cualitativas (visitas, entrevistas,.) e cuantitativas (comprobación de requisitos económicos), elaborará a oportuna proposta sobre a procedencia de denegar ou conceder a axuda solicitada, e a contía da axuda neste caso, facendo un informe proposta de concesión.9.–RESOLUCION E NOTIFICACION AOS INTERESADOS. A solicitude, coa documentación adxunta, o correspondente informe social, e logo de fiscalización de Intervención, será elevado a Xunta de Goberno Local para que emita a resolución correspondente, na que polo menos quedará reflectido: beneficiario, concepto, contía e forma de pagamento. En todo caso, a axuda concederase en función dos créditos dispoñibles neste Concello para estas prestacións. (crédito para o 2012 partida 23.48000 2.000 €). Por iso, non abondará para recibir a axuda con que o solicitante reúna os requisitos e condicións anteriormente sinalados, senón que será necesario, ademais, que a súa solicitude poida ser atendida tendo en conta as dotacións presupostarias existentes. Naqueles supostos en que a situación do beneficiario presente extrema urxencia e gravidade poderá ditarse Resolución provisional ata que sexa completado o expediente. Se transcorrido o prazo establecido non completase o expediente, ou non se confirmase a urxencia, se procederá á revogación da axuda e reclamación do diñeiro percibido provisionalmente. A resolución adoptada será notificada ao interesado no domicilio que para os efectos de notificacións figure no expediente no prazo de tres meses. Contra a resolución ditada poderán interpoñerse os recursos pertinentes conforme á lei.10.–FORMA DE PAGAMENTO. A forma de pagamento das axudas concedidas serán en metálico, como se determine na resolución, podendo ser: • Directas, é dicir, a favor do solicitante da axuda, por medio de transferencia bancaria ou cheque nominativo • Excepcionalmente poderán ser indirectas, é dicir, a favor do provedor e tras a comprobación da factura correspondente, cando así fágase constar no informe do/da traballador/a social.11.–XUSTIFICACIÓN DA SUBVENCIÓN. A xustificación das cantidades subvencionadas farase de forma previa ao seu pagamento mediante: 1. Factura con todos os requisitos legais.2. Contrato ou documento probatorio da prestación en caso de servizos prestados por persoas ou entidades non obrigadas a facturar. Excepcionalmente, a xustificación poderá ser posterior á percepción do pagamento cando concorran circunstancias graves ou urxentes que aparezan reflectidas no informe técnico. Neste caso, o beneficiario xustificará a axuda ante o Concello nun prazo máximo dun mes da recepción do importe.3. Se non se ten xustificada a axuda antes do 10 de decembro de cada exercicio económico entenderase que o beneficiario renuncia á axuda solicitada.12.–OBRIGAS DOS INTERESADOS. • Comunicar ao departamento de servizos sociais todas aquelas variacións habidas na súa situación sociofamiliar, que poidan modificar as circunstancias que motivaron a solicitude. • Destinar a cantidade percibida aos fins para os que foi concedida. • Reintegrar os importes concedidos cando non se apliquen para os fins para os que se concedeu.13.–EXTINCIÓN E REINTEGRO. Serán causa de extinción da axuda concedida: • Falseamento ou ocultación de datos para obter ou conservar o dereito á axuda. • Desaparición das circunstancias que deron orixe á súa concesión. • Baixa do padrón municipal. • Non presentación de facturas que deron lugar á axuda concedida. • Falecemento do beneficiario. O incumprimento parcial ou total das condicións establecidas, a desviación da subvención para actividades ou conceptos non estimados no proceso de tramitación e resolución, o incumprimento da obriga de xustificación, a duplicidade de subvencións para un mesmo programa, sempre que non sexan complementarias, constituirán causa determinante para a cancelación da subvención e a obriga do reintegro das cantidades recibidas. – Procederá a revocación da subvención e o reintegro, total ou parcial, das cantidades percibidas máis o interese legal do diñeiro que resulte de aplicación, dende o momento do abono da subvención ou axuda, nos seguintes supostos: a) Incumprimento da obriga de xustificar. b) Ocultación ou falsedade de datos ou documentos que serviran de base para a concesión ou obtención da subvención ou axuda sen reunir as condicións requeridas para elo ou o incumprimento de obrigas e requisitos establecidos con carácter xeral nestas bases. c) Incumprimento da finalidade para a que se concedeu, dado que as subvencións ou axudas de toda índole non poderán ser aplicadas a actividades distintas para as que foron outorgadas, o cal poderá ser verificado polo Ilmo. Concello de Pontedeume. d) Incumprimento das condicións impostas con motivo da concesión.2.–Nos casos anteriormente sinalados o Ilmo. Concello de Boimorto poderá esixir o reintegro do importe total ou parcial da subvención ou axuda ou poderá compensalo con outras subvencións ou transferencias ás que tivese dereito a Entidade, con independencia das respondabilidades a que haxa lugar. – Así mesmo, procederá o reintegro do exceso, nos supostos en que, por concesión de subvencións ou axudas doutras administracións públicas ou privadas, nacionais ou internacionais, a contía das subvencións ou axudas outorgadas supere o coste da actividade a desenvolver polo beneficiario. – As cantidades a reintegrar terán a consideración de ingresos de dereito público e a súa cobranza levarase a efectos segundo o establecido para este tipo de ingresos na normativa de aplicación ás entidades locais.14.–INFRACCIÓNS E SANCIÓNS. En materia de infraccións e sancións estarase ó disposto no Título IV da Lei 38/2003, do 17 de novembro, xeral de subvencións.15.–NORMATIVA SUPLETORIA. En todo o non previsto nesta ordenanza, aplicarase o disposto nas Bases de execución do orzamento xeral do Concello de Boimorto e nas normas legais e regulamentarias de aplicación, Lei 38/2003, do 17 de novembro, xeral de subvencións e no RD 887/2006 de 21 de xullo polo que se aproba o regulamento da lei xeral de subvencións, Lei 9/2007 de subvencións de Galicia e demais normativa de réxime local aplicable. DISPOSICIÓN DERROGATORIA. Queda derrogada a ordenanza con bases especificas para o outorgamento destas subvencións do ano 2011. DISPOSICIÓN FINAL. Esta ordenanza entrará en vigor unha vez publicada no Boletín Oficial da Provincia e unha vez transcorrido o prazo ó que se refire o artigo 70.2 en relación co artigo 65.2 da Lei 7/85, reguladora de bases de réxime local, modificada pola Lei 11/1999, do 21 de abril, e comezará a aplicarse a partir do día seguinte, permanecendo vixente ata que se acorde a súa modificación ou derrogación expresa. Contra esta Ordenanza poderá interponerse recurso contencioso administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ó da publicación no Boletín Oficial da Provincia. A presente ordenanza consta de 15 artigos unha disposición derrogatoria e unha disposición final, e foi aprobada polo Concello en Pleno en sesión celebrada o 26 de abril de 2012. ANEXO I SOLICITUDE DE SUBVENCIÓN DE AXUDAS DE EMERXENCIA SOCIAL 2012 DO CONCELLO DE BOIMORTO I.–DATOS DO SOLICITANTE II.–TIPO DE AXUDA SOLICITADA SEGUNDO BASE 5 III.–RELACIÓN DE DOCUMENTACIÓN ADXUNTA ( MARCAR CUNHA X) • Fotocopia do DNI ou NIF do solicitante e dos maiores de 16 anos da unidade familiar. • Fotocopia do libro de familia. • Certificado de empadroamento do solicitante de máis dun ano no Concello de Boimorto. • Compromiso de destinar a axuda á finalidade para a que é concedida, segundo modelo. • Declaración das axudas recibidas polos mesmos conceptos, segundo modelo. • No caso de persoas con minusvalidez, presentarase certificado do grao de minusvalía. • Xustificante de vivenda: Fotocopia do contrato de aluguer, fotocopia do recibo de aluguer ou xustificante de empréstito hipotecario • Xustificantes de ingresos económicos da unidade familiar: 1. Fotocopia da declaración do IRPF dos membros da unidade familiar con obriga de presentala, no caso de non a presentar declaración xurada neste sentido.2. Tarxeta de demanda de emprego e/ou certificado do INEM das prestacións por desemprego.3. Nóminas dos dous últimos meses e fotocopia do contrato de traballo dos que realicen unha actividade laboral.4. Certificado de pensións.5. Certificado de banco ou caixa de aforros que acredite os rendementos efectivos xerados por capital mobiliario do ano anterior dos maiores de 18 anos.6. Outros documentos específicos segundo as circunstancias ou necesidade 7. Calquera outra documentación que para a correcta valoración da solicitude lle poida ser requirida durante a tramitación 8. Documento de domiciliación bancaria (fotocopia da libreta de aforro a nome do titular da axuda, onde aparezan os vinte díxitos que compoñen o código de conta cliente) se é pagamento directo. Se é un pagamento indirecto factura do provedor. DECLARACIÓNS REALIZADAS POR SOLICITANTE D./D.ª _____________________________________________, con DNI ______________ (NO SEU CASO), como representante da entidade _________________________, con DNI ___________________ DECLARA: – Que estou ó corrente das miñas obrigas tributarias e coa Seguridade Social. – Que non estou incursa en ningunha clase de inhabiltiacion para a obtención de subvencións conforme o artigo 13 da Lei 38/2003, xeral de subvencións, e que coñezo e acepto as bases da convocatoria. – Que o conxunto de axudas solicitadas ou concedidas para o tipo de actividade para o que se solicita, procedente de calquera adminsitración ou ente público ou privado son as seguintes:  NINGUNHA OUTRA AXUDA (marcar este recadro en caso afirmativo) _____________, o ___________ de ______________ de 2012 Sinatura: SR. ALCALDE-PRESIDENTE DO CONCELLO DE BOIMORTO ORDENANZA ESPECÍFICA REGULADORA DAS BASES DA CONVOCATORIA DE AXUDAS MUNICIPAIS PARA O APOIO Á NATALIDADE 1. OBXECTO. O obxecto das medidas contempladas na presente ordenanza será, por un lado, establecer medidas complementarias de apoio ás unidades familiares do Concello de Boimorto e por outro, diseñar mecanismos que axuden a fixar a poboación no Concello evitando así o despoboamento que ven sufrindo.2. REQUISITOS DOS BENEFICIARIOS. Serán beneficiarios/as destas axudas os pais/nais que estén empadroados en Boimorto e que teñan ou adopten un fillo/a e cumpran os seguintes requisitos: 1.–Os pais, ou polo menos, un deles, deberán estar empadroados no Concello de Boimorto cunha antelación mínima á data do parto ou adopción de 6 meses.2.–Os nenos/as nacidos, ou adoptados, deberán inscribirse no padrón de habitantes do Concello de Boimorto.3.–O pai/nai ou ámbolos dous deberán comprometerse a seguir empadroados no Concello, tanto eles como os nenos/as, por un período de catro anos dende o nacemento ou adopción.4.–O empadroamento suporá a residencia efectiva, polo que tanto os beneficiarios como os seus fillos, deberán vivir habitualmente en calquera das parroquias do Concello de Boimorto. Esta circunstancia poderá ser comprobada en calquera momento polo Concello solicitando os informes que procedan.3. TIPOS E CUANTIAS DAS AXUDAS.1.–As axudas serán como máximo de 300 euros por cada fillo nacido ou adoptado entre o 1 de decembro de 2011 e o 30 de novembro do 2012.2.–No caso de nacementos ou adopcións de fillos con algunha minusvalía recoñecida nun grao igual ou superior ó 33% a cuantía da axuda poderá chegar a 500 euros.4. FORMA E PRAZO DE XUSTIFICACIÓN DA AXUDA. As solicitudes das axudas reguladas na presente convocatoria, cubertas no modelo normalizado habilitado para tal fin (anexo I) presentaranse no rexistro xeral do Concello de Boimorto. As solicitudes deberán ir acompañadas, inexcusablemente da seguinte documentación (por duplicado exemplar, un deles orixinal ou copia compulsada): 1.–Certificado de padrón e convivencia da unidade familiar, expedido polo Concello, donde figure a data de alta no padrón de habitantes.2.–Fotocopia compulsada do libro de familia e do DNI do solicitante.3.–Copia do auto xudicial de adopción.4.–Declaración xurada das axudas solicitadas ou recibidas pola mesma finalidade.5.–Compromiso de seguir empadroados no Concello de Boimorto por un período mínimo de catro anos.6.–Compromiso de proceder á devolución da axuda no caso de deixar de cumplir algún dos requisitos necesarios para ser beneficiario da mesma, ou ben cando sexa probado por parte do Concello que non se cumpre algún dos mencionados requisitos.7.–Certificación dos datos bancarios donde se pretenda recibir o importe da axuda. Prazo: O prazo de presentación de solicitudes será desde o día seguinte ó que se produxo o nacemento ou adopción e finalizará o 30 de novembro de 2012.5. ÓRGANOS DE RESOLUCION E PRAZO DE NOTIFICACIÓN.1.–A resolución do expediente, previa emisión dos informes que procedan polo departamento de servizos sociais, competerá á Xunta de Goberno Local 2.–O prazo para resolver será DUN MES desde a presentación da solicitude no rexistro xeral do Concello. Transcorrido o devandito prazo sen que se ditase resolución expresa, poderá entenderse desestimada a concesión da axuda ou subvención.6. COMPATIBILIDADE CON OUTRAS AXUDAS. A axuda contemplada nas presentes bases será compatible con calquera outra axuda coa mesma finalidade que poidan obterse doutros organismos públicos.7. FINANCIACIÓN. As accións incluídas nesta convocatoria financiaranse con cargo á asignación orzamentaria 23.48000 do orzamento municipal para o 2012 orzamento municipal, ata un total de 2.000 euros para o exercicio.8. NORMATIVA SUPLETORIA. En todo o non previsto nesta ordenanza, aplicarase o disposto nas Bases de execución do orzamento xeral do Concello de Boimorto para o 2012, e nas normas legais e regulamentarias de aplicación, Lei 38/2003, do 17 de novembro, xeral de subvencións e no RD 887/2006 de 21 de xullo polo que se aproba o regulamento da lei xeral de subvencións, Lei 9/2007, de subvencións de Galicia, e demais normativa de réxime local aplicable. DISPOSICIÓN DERROGATORIA. Queda derrogada a ordenanza con bases específicas para o outorgamento destas subvencións de axuda á natalidade do ano 2011. DISPOSICIÓN FINAL. Esta ordenanza entrará en vigor unha vez publicada no Boletín Oficial da Provincia e unha vez transcorrido o prazo ó que se refire o artigo 70.2 en relación co artigo 65.2 da Lei 7/85, reguladora de bases de réxime local, modificada pola Lei 11/1999, do 21 de abril, e comezará a aplicarse a partir do día seguinte, permanecendo vixente ata que se acorde a súa modificación ou derogación expresa. Contra esta ordenanza poderá interponerse recurso contencioso administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ó da publicación no Boletín Oficial da Provincia. A presente Ordenanza consta de 8 artigos, unha diposición derrogatoria e unha disposición final, e foi aprobada polo Concello en Pleno en sesión celebrada o 26 de abril de 2012. ANEXO I AXUDAS PARA APOIO Á NATALIDADE Nome e apelidos do solicitante: DNI n.º: Enderezo: Teléfono: Datos do cónxuxe ou parella (se é o caso): Nome e apelidos: DNI n.º: Datos do fillo/a: Nome e apelidos: Data de nacemento ou adopción: DATOS BANCARIOS Caixa ou banco: Sucursal: N.º conta (con tódolos díxitos): Titular: DNI: Sinatura do solicitante ou persoa que o representa Boimorto,. de. do. Alcalde-presidente do Concello de Boimorto COMPROMISO DE EMPADROAMENTO E DEVOLUCIÓN DA AXUDA POR INCUMPLIMENTO DALGUN REQUISITO Don/a., con DNI n.º. e domicilio en. COMPROMÉTOME – A seguir empadroado e con residencia efectiva, tanto eu como o meu fillo e o meu cónxuxe ou parella, no concello de Boimorto por un período mínimo de catro anos. – Á devolución desta axuda por si se incumprira algún dos requisitos esixidos para a súa concesión. Boimorto,. de. do. Asdo.: DECLARACIÓN XURADA Don/a., con DNI n.º. e domicilio en. DECLARO BAIXO XURAMENTO Que teño solicitada a axuda de. en. Así o fago constar donde conveña. Boimorto,. de. do. Asdo.: DECLARACIÓN XURADA Don/a., con DNI n.º. e domicilio en. DECLARO BAIXO XURAMENTO Que non teño nin solicitada, nin recibida, nin pendente de resolución ningunha outra axuda pola mesma finalidade en ningunha administración pública ou organismo competente. Así o fago constar donde conveña. Boimorto,. de. do. Asdo.: ORDENANZA ESPECÍFICA REGULADORA DAS BASES DA CONVOCATORIA DE SUBVENCIÓNS DIRIXIDO ÁS FAMILIAS PARA O TRANSPORTE ESCOLAR 1.–OBXECTO. É obxecto da presente ordenanza regular bases e convocatoria pública por parte do Concello de Boimorto, para a tramitación e concesión de subvencións destinadas a familias para facer fronte ós gastos de transporte escolar para o curso académico 2011-2012.2.–REQUISITOS DOS BENEFICIARIOS. Poderán solicitar esta subvención, as persoas físicas pai, nai ou titor dun ou varios nenos/as, que cumpran os seguintes requisitos: a) Estar empadroado/a no Concello de Boimorto durante a totalidade do curso lectivo. b) Cursar estudos de Bacharelato ou Formación profesional, para os que sexa necesario desprazarse fóra do Concello de Boimroto durante a totalidade do curso lectivo. c) Estar ó día no pago das obrigas tributarias co Concello de Boimorto. d) Non ter pendente de xustificación ningunha subvención concedida polo Concello de Boimorto no exercicio anterior, ou ter desistido de forma motivada e por escrito. e) Así como cumprir os requisitos establecidos no artigo 13 da Lei 38/2003 do 17 de novembro, xeral de subvencións. Non se admitirán a trámite as solicitudes que non cumpran estes requisitos.3.–CONTÍA DAS SUBVENCIÓNS. A subvención acadará os 200 euros por alumno e ano académico. No caso de que as solicitudes aceptadas superen as previsións, e se exceda o crédito destinado a esta subvención, o crédito total previsto prorratearase entre as solicitudes admitidas.4.–DISPONIBILIDADE ORZAMENTARIA. Para as subvencións incluídas na presente convocatoria, resérvarase crédito na partida orzamentaria 32.48900 do Concello de Boimorto, por importe total de 3.000 euros.5.–DOCUMENTACIÓN. Para a solicitude da subvención deberase presentar no Rexistro Xeral do Concello de Boimorto a seguinte documentación: a) Solicitude normalizada (anexo I). b) Fotocopia do DNI do pai, nai ou titor. c) Fotocopia do resgardo da matrícula correspondente ó curso 2011/2012. d) Acreditación de estar ó corrente no cumprimento das obrigas tributarias e coa Seguridade social (anexo II). e) Certificación da conta bancaria designada para o ingreso da axuda.6.–PRAZO. O prazo para a presentación de solicitudes será de quince días hábiles, contados a partir do día seguinte ó da publicación destas bases no Boletín Oficial da Provincia. O prazo terá carácter improrrogable.7.–CRITERIOS DE AVALIACIÓN. O órgano correspondente concederá as axudas e subvencións a todos os solicitantes (con límite na disponibilidade orzamentaria) que cumpran os requisitos, tendo en conta a contía establecida no apartado 3 e que darase prioridade as solicitudes con número de rexistro de entrada no Concello anterior. Poderá acordarse a distribución equitativa para atender a tódalas solicitudes por importe inferior a 200 € de forma motivada.8.–TRAMITACIÓN DOS EXPEDIENTES. Recibidas as solicitudes e comprobados os requisitos, a Xunta de Goberno Local, previo informe da educadora familiar con proposta de beneficiarios adoptará a resolución motivada que proceda. Dita proposta conterá a relación de solicitantes, as subvencións acordadas e a súa contía, e as denegadas co seu motivo.9.–OBRIGAS DOS BENEFICIARIOS. a) Estar empadroados no Concello de Boimorto. Este extremo comprobarase de oficio polo propio Concello. b) Asistir ás clases. Para acreditar este extremo, no mes de xuño remitarase ó Concello de Boimorto unha certificación expedida polo colexio onde se acredite a asistencia. c) Comunicarlle ó Concello, tan pronto como se coñeza, a concesión de subvencións solicitadas a outras entidades públicas ou privadas para o mesmo fin. d) Cumprir con calquera outra obriga disposta no artigo 14 da Lei xeral de subvencións. O incumprimento dalgunha destas obrigas poderase resolver coa suspensión do pagamento da subvención ou co seu reintegro.10.–NOTIFICACIÓN E PUBLICIDADE DA RESOLUCIÓN. Unha vez concedida a subvención, procederase a súa notificación a tódolos solicitantes nun prazo máximo de 15 días desde a finalización do prazo de presentación de solicitudes. Contra a desestimación expresa ou presunta das solicitudes presentadas, poderanse formular os recursos que procedan.11.–DOCUMENTACIÓN PARA A XUSTIFICACIÓN. A xustificación da subvención farase ca presentación no Rexistro xeral do concello do seguinte documento: a) Certificación do colexio onde se atope matriculado o estudante nos termos do apartado 9. b) Relación detallada das subvencións ou axudas obtidas doutras entidades públicas ou privadas para o mesmo fin, se é o caso. No suposto de non presentala, entenderase que o beneficiario non obtivo ningunha.12.–PRAZO DE XUSTIFICACIÓN E PAGAMENTO.12.1.–No mes de agosto de 2012 presentarase a xustificación nos termos establecidos nesta convocatoria. Este prazo é improrrogable e finaliza o 31/8/2012. De non presentar a xustificación dentro do prazo establecido nestas bases, ou non desistir de forma motivada e por escrito dentro do mesmo prazo, entenderase que desiste da súa petición, dando lugar á perda do dereito ao seu cobramento e procedéndose á anulación do correspondente compromiso, por resolución da Alcaldía. Estes prazos, entenderanse sen prexuízo do prazo de dez días, que se concederá no caso de presentación de documentación incompleta.12.2.–O pagamento da subvención concedida farase efectivo unha vez xustificado o obxeto da subvención. Vista a documentación xustificativa presentada, o órgano competente valorará se se cumpriu a finalidade básica obxeto da subvención e neste caso proporá que se efectúe o aboamento da subvención mediante ingreso por transferencia bancaria na conta sinalada polo beneficiario.13.–REINTEGRO.13.1.–Procederá o reintegro da axuda nos seguintes supostos: – Falta de xustificación ou xustificación insuficiente. – Variación nas circunstancias que motivaron a concesión da axuda. – Demáis supostos previstos no artigo 37 da Lei xeral de subvencións.13.2.–O reintegro estará suxeito ás disposicións previstas ao respecto nos artigos 36 e seguintes da Lei xeral de subvencións. O incumprimento parcial ou total das condicións establecidas, a desviación da subvención para actividades ou conceptos non estimados no proceso de tramitación e resolución, o incumprimento da obriga de xustificación, a duplicidade de subvencións para un mesmo programa, sempre que non sexan complementarias, constituirán causa determinante para a cancelación da subvención e a obriga do reintegro das cantidades recibidas. – Procederá a revocación da subvención e o reintegro, total ou parcial, das cantidades percibidas máis o interese legal do diñeiro que resulte de aplicación, dende o momento do abono da subvención ou axuda, nos seguintes supostos: a) Incumprimento da obriga de xustificar. b) Ocultación ou falsedade de datos ou documentos que servirán de base para a concesión ou obtención da subvención ou axuda sen reunir as condicións requeridas para elo ou o incumprimento de obrigas e requisitos establecidos con carácter xeral nestas bases. c) Incumprimento da finalidade para a que se concedeu, dado que as subvencións ou axudas de toda índole non poderán ser aplicadas a actividades distintas para as que foron outorgadas, o cal poderá ser verificado polo Ilmo. Concello de Boimorto. d) Incumprimento das condicións impostas con motivo da concesión.2.–Nos casos anteriormente sinalados o Ilmo. Concello de Boimorto poderá esixir o reintegro do importe total ou parcial da subvención ou axuda ou poderá compensalo con outras subvencións ou transferencias ás que tivese dereito a Entidade, con independencia das respondabilidades a que haxa lugar. – Así mesmo, procederá o reintegro do exceso, nos supostos en que, por concesión de subvencións ou axudas doutras administracións públicas ou privadas, nacionais ou internacionais, a contía das subvencións ou axudas outorgadas supere o coste da actividade a desenvolver polo beneficiario. – As cantidades a reintegrar terán a consideración de ingresos de dereito público e a súa cobranza levarase a efectos segundo o establecido para este tipo de ingresos na normativa de aplicación ás entidades locais.14.–COMPATIBILIDADE DA SUBVENCIÓN. A concesión destas axudas será compatible con calquera outro tipo de becas ou subvencións, agás as que se entreguen coa mesma finalidade.15.–NORMATIVA SUPLETORIA. En todo o non previsto nesta ordenanza, aplicarase o disposto nas Bases de execución do orzamento xeral do Concello de Boimorto para o 2012, e nas normas legais e regulamentarias de aplicación, Lei 38/2003, do 17 de novembro, xeral de subvencións e no RD 887/2006 de 21 de xullo polo que se aproba o regulamento da lei xeral de subvencións Lei 9/2007 de subvencións de Galicia, e demais normativa de réxime local aplicable. DISPOSICIÓN DERROGATORIA. Queda derrogada a ordenanza con bases específicas para o outorgamento destas subvencións do ano 2011. DISPOSICIÓN FINAL. Esta Ordenanza entrará en vigor unha vez publicada no Boletín Oficial da Provincia e unha vez transcorrido o prazo ó que se refire o artigo 70.2 en relación co artigo 65.2 da Lei 7/85, reguladora de bases de réxime local, modificada pola Lei 11/1999, do 21 de abril, e comezará a aplicarse a partir do día seguinte, permanecendo vixente ata que se acorde a súa modificación ou derogación expresa. Contra esta Ordenanza poderá interponerse recurso contencioso administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ó da publicación no Boletín Oficial da Provincia. A presente Ordenanza consta de 15 artigos unha disposición derrogatoria e unha disposición final, e foi aprobada polo Concello en Pleno en sesión celebrada o 26 de abril de 2012. ANEXO I SOLICITUDE DE SUBVENCIÓN PARA TRANSPORTE ESCOLAR. ANUALIDADE 2012 CONCELLO DE BOIMORTO I.–DATOS DO ALUMNO II.–TRANSPORTE PERCORRIDO A REALIZAR ________________________________________________ TRANSPORTE EMPREGADO _______________________________________________ ¿CÁNTAS VIAXES REALIZAS Ó DIA? ¿CÁNTAS A SEMANA? III.–RELACIÓN DE DOCUMENTACIÓN ADXUNTA.–.–.– Boimorto, ____________ de _____________________________ de 2012 Sinatura: SR. ALCALDE-PRESIDENTE DO CONCELLO DE BOIMORTO ANEXO II DECLARACIÓNS REALIZADAS POR REPRESENTANTE/S D./D.ª _____________________________________________ con DNI______________ como representante de _________________________ con DNI:__________________( ou directamente o solicitante maior de idade) DECLARA:.–Que estou ao corrente das obrigas tributarias e coa Seguridade Social.–Que non está incursa en ningunha clase de inhabilitacion para a obtención de subvencións conforme o artigo 13 da Lei 38/2003 xeral de subvencións e que coñezo e acepto as bases da convocatoria.–Que o conxunto de axudas solicitadas ou concedidas relacionadas coas subvención solicitada, procedente de calquera adminsitración ou ente público ou privado son as seguintes:  NINGUNHA OUTRA AXUDA ( marcar este recadro en caso afirmativo) _____________, o ___________ de ______________ de 2012 Sinatura: SR. ALCALDE-PRESIDENTE DO CONCELLO DE BOIMORTO Boimorto, 14 de xuño de 2012. O alcalde Asdo.–José Ignacio Portos Vázquez